Subject: RE: (LKLUS-647953) Vastus Teie pöördumisele: Transpordiameti e-teeninduse kasutamine (esindusõiguse erisus)
From: "Mariann Salomets - OKK" <[email-masked]>
To: "Transpordiameti klienditugi" <[email-masked]>
Date: Mon, 9 Mar 2026 14:06:27 +0200

Tere

Õiguskantsleri Kantselei pöördus hiljuti Transpordiameti poole küsimustega, 
mis puudutasid äriühingute esindajatele Transpordiameti e-teeninduse 
keskkonnas juurdepääsuõiguse loomist. Täname Transpordiametit kiire 
tagasiside eest!

Oleme uurinud ka teisi Transpordiameti e-teeninduse keskkonnaga sarnaseid 
menetluskeskkondi ning märkasime, et ka näiteks Maksu- ja Tolliamet 
e-teeninduses on kasutusel rollipõhine ligipääsusüsteem. Maksu- ja 
Tolliameti e-teeninduse keskkonnas määravad ühise esindusõigusega äriühingu 
juhatuse liikmed endi hulgast ühe või mitu isikut, kellele antakse 
keskkonnale ligipääs. Seejärel saavad volitatud esindajad vajadusel anda 
teistele isikutele täiendavaid pääsuõigusi.

Selgitasite oma 30.01.2026 vastuses, et Transpordiameti e-teeninduse 
keskkonnas antakse peakasutaja roll üksnes ühele isikule. Palume täpsustada, 
kas peakasutajal on võimalik anda teistele isikutele täiendavaid 
ligipääsuõigusi sarnaselt Maksu- ja Tolliameti e-teeninduse lahendusega? 
Samuti palume selgitada, kas peakasutaja saab ise määrata, milliste 
õigustega ligipääsu ta annab?

Ette tänades

Mariann Salomets
Nõunik
Ettevõtluskeskkonna osakond
Õiguskantsleri Kantselei
Kohtu 8, 15193 Tallinn
Tel: 6938410
www.oiguskantsler.ee <https://www.oiguskantsler.ee>

From: Transpordiameti klienditugi <[email-masked]>
Sent: Friday, January 30, 2026 9:24 AM
To: [email-masked]
Subject:   (LKLUS-647953) Vastus Teie pöördumisele: Transpordiameti 
e-teeninduse kasutamine (esindusõiguse erisus)

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Anname Teile Transpordiameti poolse vastuse.

1. Mida peakasutaja määramine olukorras, kus juriidilist isikut võivad 
esindada kõik juhatuse liikmed ühiselt (või on muu esindusõiguse erisus), 
tähendab? Kas see tähendab, et peakasutaja saab teha toiminguid iseseisvalt 
ilma teis(e) juhatuse liikme(te) kinnituse/heakskiidu/allkirjata?

Vastus: Kui äriregistri erisuses on märgitud, et ettevõtet esindab vähemalt 
kaks juhatuseliiget koos või on märgitud mõni muu erisus, mis eeldab enam 
kui ühe juhatuse liikme kooskõlastust, siis ettevõte esitab 
Transpordiametile taotluse ( 
<https://transpordiamet.ee/taotlused-blanketid#e-teenindus> 
https://transpordiamet.ee/taotlused-blanketid#e-teenindus), mis on 
allkirjastatud äriregistris toodud esindusõiguse erisuse tingimustel. Kuna 
taotlus allkirjastatakse äriregistris toodud esindusõiguse erisuses toodud 
tingimustel, siis taotluse sisus on juhatuse liikmed kokku leppinud kellele 
esindusõigus määratakse. Juhatuse liikmed võivad kokku leppida ka selles, et 
esindusõigus antakse hoopis kolmandale isikule.

2. Milliseid konkreetseid toiminguid saab peakasutaja teha ilma teise 
juhatuse liikme kinnituseta?

Vastus: Ilma teise juhatuse liikme nõusolekuta ühtegi toimingut 
e-teeninduses teha ei saa.

3. Mitu peakasutajat on võimalik ühele juriidilisest isikust kasutajale 
luua? Kas mitme peakasutaja korral peavad kõik peakasutajad toimingud 
kinnitama?

Vastus: Transpordiamet määrab esindusõiguse üksnes ühele isikule ja ainult 
sellele, keda juhatuse liikmed koos on volitanud. Esindusõiguse andmist 
kinnitavad juhatuse liikmed digitaalselt allkirjastatud taotlusega. Kuna 
esindusõigus antakse edasivolitamise õigusega, siis esindusõigusega isik 
saab anda samaväärsed volitused mistahes teisele isikule sh ka teisele 
juhatuse liikmele.

4. Milliseid alternatiivseid lahendusi pakub Transpordiameti e-teenindus 
selleks, et ühise esindusõigusega äriühing saaks e-teenuseid kasutada ilma, 
et tal tuleks loobuda juhatuse liikmetele kehtestatud ühisesinduse põhimõtte 
järgimisest? Kas peakasutajale on võimalik luua toimingupõhiseid piiranguid 
vms?

Vastus: Eirsusi luua ei ole võimalik. Esindusõiguse lepivad juhatuse liikmed 
omavahel kokku ja kinnitavad esindusõiguse saava isiku digitaalselt 
allkirjastatud taotluses.

Täiendavalt lisame, et e-teenindus on Transpordiameti poolt loodud 
mugavuslahendus, mida võib, aga ei pea kasutama sõidukitega tehtavate 
toimingute tegemiseks. Kui juhatuse liikmed ei suuda e-teeninduse 
esindusõigusega isiku osas kokkuleppele jõuda, siis on alati võimalik 
külastada Transpordiameti teenindusbüroosid ning seal saavad juhatuse 
liikmed soovitud toimingud koos teostada või tehakse ühele juahtuseliikmele 
ühekordne volikiri, mis allkirjastatakse äriregistris toodud esindusõiguse 
erisuse tingimustel.

Loodetavasti olid meie poolsed selgitused piisavad.

Muretult kohale!

Martin Tubalkain
Transpordiameti klienditugi
Telefon: 620 1200
www.transpordiamet.ee <http://www.transpordiamet.ee>

E-kiri ja selle lisad võivad sisaldada konfidentsiaalset informatsiooni ning 
on kasutamiseks ainult selles märgitud adressaadile.Selle e-kirja loata 
kasutamine, avaldamine või levitamine on keelatud. Kui te ei ole selle 
e-kirja adressaat, palume Teil viivitamatult võtta saatjaga e-posti teel 
ühendust ning kustutada e-kiri ja kõik selle koopiad.

  _____

Edastan e-kirja

From: Mariann Salomets - OKK <[email-masked] 
<mailto:[email-masked]> >
Sent: Thursday, January 29, 2026 12:19 PM
To: Elina Vapper <[email-masked] 
<mailto:[email-masked]> >
Subject: Transpordiameti e-teeninduse kasutamine (esindusõiguse erisus)

Tere

Pöördun Teie poole seoses õiguskantslerile avalduse esitanud äriühingu 
murega. Äriühingu väitel ei võimalda Transpordiameti e-teeninduse praegune 
korraldus juhatuse liikmete ühise esindusõiguse tegelikku rakendamist, kuna 
e-teeninduse keskkonnas toimingute tegemine eeldab ühe juhatuse liikme 
eraldi volitamist.

Transpordiameti juhendi „E-teenindusse sisenemine, rolli valik ja 
kontaktandmete muutmine“ punktis 2.2.1 on selgitatud "Juhul, kui 
äriregistrisse on kantud esindusõiguse erisus (juhatuse liikmed võivad 
ainult ühiselt esindada vms), siis märgistage info saamiseks valik „mul on 
esindusõigus koos teiste juhatuse liikmetega“. Sel juhul palume esitada 
Transpordiameti e-posti aadressil [email-masked] 
<mailto:[email-masked]>  digitaalselt allkirjastatud taotlus 
e-teeninduse peakasutaja määramiseks. Taotlus tuleb allkirjastada vastavalt 
esindusõigusele."

Palun selgitage, kuidas on äriühingu ühise esindusõigusega juhatuse 
liikmetel võimalik Transpordiameti e-teeninduses toiminguid teha.

1.	Mida peakasutaja määramine olukorras, kus juriidilist isikut võivad 
esindada kõik juhatuse liikmed ühiselt (või on muu esindusõiguse erisus), 
tähendab? Kas see tähendab, et peakasutaja saab teha toiminguid iseseisvalt 
ilma teis(e) juhatuse liikme(te) kinnituse/heakskiidu/allkirjata?

1.	Milliseid konkreetseid toiminguid saab peakasutaja teha ilma teise 
juhatuse liikme kinnituseta?

1.	Mitu peakasutajat on võimalik ühele juriidilisest isikust kasutajale 
luua? Kas mitme peakasutaja korral peavad kõik peakasutajad toimingud 
kinnitama?

1.	Milliseid alternatiivseid lahendusi pakub Transpordiameti e-teenindus 
selleks, et ühise esindusõigusega äriühing saaks e-teenuseid kasutada ilma, 
et tal tuleks loobuda juhatuse liikmetele kehtestatud ühisesinduse põhimõtte 
järgimisest? Kas peakasutajale on võimalik luua toimingupõhiseid piiranguid 
vms?
Oleksin väga tänulik, kui Te edastaksite oma vastused esimesel võimalusel.

Lugupidamisega

Mariann Salomets
Nõunik
Ettevõtluskeskkonna osakond
Õiguskantsleri Kantselei
Kohtu 8, 15193 Tallinn
Tel: 6938410
www.oiguskantsler.ee <http://www.oiguskantsler.ee>

Saatja: Mihhail Kotov <[email-masked] 
<mailto:[email-masked]> >
Saadetud: neljapäev, 29. jaanuar 2026 11:40
Adressaat: Mariann Salomets - OKK <[email-masked] 
<mailto:[email-masked]> >
Koopia: Elina Vapper <[email-masked] 
<mailto:[email-masked]> >
Teema: E-teeninduse kontaktisik

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.
Tere, Mariann!

Tänan telefonikõne eest – oli väga kasulik kõik olulised momendid suulisel 
teel läbi arutada.

Maismaa infosüsteemide tooteomanik Elina Vapper 
([email-masked] <mailto:[email-masked]> , 
524 3835) on e‑teeninduse peakasutaja ning tema saab vastata Teie 
küsimustele, mis puudutavad juriidiliste isikute õigusi e‑teeninduses.

Lugupidamisega

Mihhail Kotov
eksamite teenusehaldur
sõidukite juhtimisõiguse osakond
liiklusteenistus
+372 5850 3943
www.transpordiamet.ee <http://www.transpordiamet.ee>

E-kiri ja selle lisad võivad sisaldada konfidentsiaalset informatsiooni ning 
on kasutamiseks ainult selles märgitud adressaadile. Selle e-kirja loata 
kasutamine, avaldamine või levitamine on keelatud. Kui te ei ole selle 
e-kirja adressaat, palume Teil viivitamatult võtta saatjaga e-posti teel 
ühendust ning kustutada e-kiri ja kõik selle koopiad.